Olav Gurvin

Olav Gurvin (1893–1974) var en norsk musikkviter, som var Norges første professor i musikkvitenskap. Hans bidrag var særlig som forsker og musikklærer samtidig som han virket blant annet som dirigent, forlagskonsulent og kritiker. 
 Bakgrunn og familie 
Olav Gurvin ble født 24. desember 1893 på Tysnes. Han var sønn av Elling Olson Gurvin (1851–1938) og Kristina Olsdatter Flugem (–1898). Faren var lærer og klokker som drev bygdas telefonsentral,Elling Gurvin i Folketellingen av 1910. mens mora var datter av lensmannen, og døde da Olav var liten. Olav giftet seg i 1947 med Dagny Siqveland (1902–86) som omkring 1950 drev en del som skuespiller,Dagny Siqveland Gurvin hos ibsenstage.hf.uio.no og ble således svoger til botanisten Egil Baardseth som var gift med Olaug Siqveland. Olav Gurvin døde 31. oktober 1974 i Oslo.

Etter å ha studert gårdbruk og lærerfaget i Volda frem til 1916, tok han examen artium i 1919. Så var han lærer i Mesna og på Stord på 1920-tallet da han også gjennomførte musikkstudier i Heidelberg og i Berlin. Tilbake i Norge og Universitetet i Oslo, ble han i 1928 den første som avla filologisk embetseksamen i musikkfaget, med en avhandling om norsk programmatisk musikk, bedømt av Fartein Valen (1887–1952) og Ole Mørk Sandvik (1875–1976).Olav Gurvin fra Institutt for musikkvitenskap. Den ble fulgt opp i 1938 med en doktorgrad med tittelen «Frå tonalitet til atonalitet» om samtidsmusikken blant annet Fartein Valens musikk. Han var den fjerde i Norge med doktorgrad i musikkvitenskap og avhandlingen var et viktig bidrag om tolvtonemusikken. 

 Virke 
I årgene 1920-1927 var han musikklærer ved Nesna og ved Stord lærerskole. Fra 1937 foreleste han på Universitetet i Oslo, fra 1947 som dosent og fra 1957 som landets første professor i musikkvitenskap (professoratet ble opprettet ved stortingsvedtak i 1956), fra 1958 styrer ved det nyetablerte Institutt for musikkvitenskap (IMV). Han medvirket til oppretting av musikkfag ved Lærerhøgskolen i Trondheim. Han foreleste i forskningsbasert for magistergradsstudenter og mer praktisk for musikklærerstudenter. I 1952-1953 fikk han Fulbright stipend for studieopphold i USA. Han pensjonerte seg i 1964 og Finn Benestad overtok professoratet.Dag Winding-Sørensen, Olav Gurvin 75 år i Aftenposten den 24. desember 1968. 

Gurvin var musikklærer ved høyere skoler i Oslo fra 1931 til 1945, samt dirigent for Gurvins kor i samme periode. Han opprettet Norsk folkemusikkinstitutt i 1951, som ble nedlagt og i 1971 delvis videreført i Norsk Folkeminnesamling. Gurvin gjorde et stort innsamlingsarbeid blant annet i form av lydopptak. Han medvirket på 1950-tallet til utvikling elektroakustisk apparat til analyse av melodier.  

Han redigerte Norsk musikkliv fra 1930 til 1951, og var anmelder i VG fra 1945 til 1958.Norgesrevyen, nr 4, 1974, s. 428 Med Øyvind Anker ga han ut Rikard Nordraaks samlede i 1942 og det som ble vårt aller første musikkleksikon på norsk i 1949. I 1962 utkom en sentral biografi om Fartein Valen som hadde vært død i ti år. Han stod i 1968 for første utgave av Studia Musicologica Norvegica, et musikkforskningstidsskrift som kommer en gang i året.Studia Musicologica Norvegica fra Store Norske Leksikon.
 Utmerkelser 
Han fikk i 1959 en medalje av den britiske pianisten Harriet Cohen (1895–1967).Britisk utmerkelse til professor Gurvin i VG den 12. februar 1959. Det var presseråd Rolf Jerving (1922–82) som mottok på Gurvins vegne.Fin medalje til norsk musikkprofessor i VG den 25. mai 1959. I 1968 ble han utnevnt til ridder av 1. klasse av St. Olavs Orden.
 Bibliografi 

 Referanser 

Kategori:Professorer ved Universitetet i Oslo
Kategori:Norske musikkprofessorer
Kategori:Personer fra Tysnes kommune
kategori:Riddere av St. Olavs Orden
Kategori:Norske musikkforskere
Kategori:Norske musikkjournalister